Sinkopė (kalbotyra)
Sinkopė (gr. συνκοπή 'išstūmimas') – kalbotyros terminas, kuriuo vadinamas balsio išnykimas tarp dviejų priebalsių. Lietuvių bendrinėje kalboje sinkopę yra patyrę, sakykime, šie žodžiai: antaras > antras, kelinės > kelnės, tarmėse ir šnekamojoje kalboje sakoma nebedirba > nebdirba. Sinkopė yra įvykusi ir daugiskaitos naudininko galūnėje: sen. liet. vaikamus > vaikams. Lotynų kalboje, be kitų, buvo įvykęs pokytis calidus > caldus 'šiltas', vokiečių kalboje Handel 'prekyba' tariama [handl].